Downloaded from YTS.MX
‎NETFLIX ओरिजिनल डॉक्यूमेंट्री
Official YIFY movies site: YTS.MX
‎यूक्रेन के इस शहर में एक ऐसा समय था ‎जब करीब 50,000 लोग रहते थे।
‎यहाँ हर वह सुविधा थी जो एक समुदाय को ‎आराम से जीने के लिए चाहिए होती है।
‎पर 26 अप्रैल, 1986 को, ‎यह अचानक रहने लायक नहीं रह गया।
‎पास में मौजूद चेर्नोबिल के ‎परमाणु संयंत्र में धमाका हुआ।
‎और 48 घंटे के अंदर-अंदर, ‎पूरा शहर खाली करा लिया गया।
‎तब से यहाँ पर कोई नहीं रहता।
‎वह धमाका बुरी योजना ‎और मानव गलती का नतीजा था। ग़लतियाँ।
‎इससे ऐसी पर्यावरणीय आपदा पैदा हुई ‎जिसका असर पूरे यूरोप पर पड़ा।
‎कई लोग इसे मानव जाति के ‎इतिहास की सबसे महँगी आपदा मानते हैं।
‎पर चेर्नोबिल केवल एक घटना थी।
‎हमारे वक्त की सबसे बड़ी त्रासदी ‎अभी भी पूरी दुनिया में घटित हो रही है,
‎जो रोज़मर्रा की ज़िंदगी में ‎नज़र भी नहीं आती।
‎मैं हमारी पृथ्वी के जंगली ज़िंदगी ‎और उसकी जैव-विविधता के
‎नुकसान के बारे में बात कर रहा हूँ।
‎जीव जगत एक बेहद अनोखा ‎और शानदार करिश्मा है।
‎अरबों जीव, लाखों किस्म के पौधे और जानवर,
‎अपनी विविधता और अधिकता से चौंकाते हैं।
‎साथ मिलकर काम करते हैं ‎ताकि सूरज की ऊर्जा और धरती के
‎खनिज पदार्थों का फ़ायदा उठा सकें।
‎उनकी ज़िंदगियाँ इस तरह से जुड़ी हुई हैं ‎कि वे एक-दूसरे को ज़िंदा रखती हैं।
‎हम पूरी तरह से इस सुनियोजित ‎जीवन अवलंब प्रणाली पर निर्भर हैं।
‎और यह सुचारू रूप से चलने के लिए ‎अपनी जैव-विविधता पर निर्भर करती है।
‎पर अभी हम जिस तरह धरती पर रह रहे हैं ‎उससे जैव-विविधता कम हो रही है।
‎यह भी बुरी योजना ‎और मानव गलती का ही नतीजा है।
‎और यह भी हमें उसी हालात में ले आएगा ‎जो हम यहाँ देख रहे हैं।
‎ऐसी जगह जो रहने लायक नहीं होगी।
‎प्राकृतिक जगत फीका पड़ रहा है।
‎इसका सबूत हमारे चारों ओर है। ‎यह मेरे जीवनकाल में हुआ है।
‎मैंने इसे अपनी आँखों से होते देखा है।
‎यह फ़िल्म मेरी गवाही ‎और भविष्य के लिए मेरी झलक भी है।
‎यह कहानी है कि किस तरह से ‎हमने इसे अपनी सबसे बड़ी भूल बनाया।
‎और किस तरह, अगर हम अभी सही कदम उठाएँ, ‎तो इस भूल को सुधार सकते हैं।
‎मैं हूँ डेविड एटनबरो और मैं 93 साल का हूँ।
‎मैंने एक बेहद लाजवाब ज़िंदगी जी है।
‎मुझे अब यह एहसास हुआ है ‎कि मेरा ज़िंदगी कितनी लाजवाब बीती।
‎मैं ख़ुशनसीब था कि अपनी ज़िंदगी ‎धरती के जंगलों के खोजबीन में बिताई।
‎मैं दुनिया के हर कोने में गया हूँ।
‎मैंने इस जीव जगत की विविधता ‎और चमत्कार को करीब से देखा है।
‎सच कहूँ, तो मैं किसी और तरीके से ‎ज़िंदगी जीने की कल्पना भी नहीं कर सकता।
‎मुझे हमेशा नई जगहों पर जाने, साहसिक ‎कारनामे करने, निर्जन जगहों के बारे में
‎जानने का जुनून रहा है।
‎मैं अब भी सीख रहा हूँ।
‎आज भी उतना ही जितना जवानी में सीख रहा था।
‎सन् 1937 - दुनिया की आबादी : 2.3 बिलियन
‎वायुमंडल में कार्बन : 280 भाग प्रति दस लाख
‎बचा निर्जन इलाका : 66 प्रतिशत
‎तब की दुनिया बहुत अलग थी।
‎हमें इस बात की कम समझ थी ‎कि जीव जगत किस तरह चलता है।
‎उसे प्राकृतिक इतिहास कहते थे
‎क्योंकि वास्तव में वह...
‎इतिहास के बारे में था।
‎बचपन में यहाँ आना अच्छा लगता था,
‎क्योंकि यह लोहे की पत्थरों की खान है, ‎पर कोई इसका इस्तेमाल नहीं करता था।
‎यह पूरी जगह बिल्कुल साफ़ थी, यह...
‎हाल में ही बंद हुई पत्थर की खान थी।
‎जब मैं एक छोटा था, तो अपना सारा खाली वक्त
‎इस तरह की जगहों पर ‎पत्थर ढूँढते बिताता था...
‎छिपे हुए खज़ाने के लिए।
‎जीवाश्म।
‎इस जंतु को अमोनाइट कहते हैं।
‎और अपने जीवनकाल में, ‎यह जंतु इस खोल में रहता था
‎और शिकार को पकड़ने के लिए ‎अपने शिकंजे बाहर फैलाता था।
‎और यह करीब 18 करोड़ सालों पहले होता था।
‎इस वाली प्रजाति का ‎वैज्ञानिक नाम "टिल्टोनिसरस" है,
‎क्योंकि यह सबसे पहली बार ‎मध्य इंग्लैंड में स्थित
‎टिल्टन की पत्थर की खान में पाया गया था।
‎वक्त के साथ-साथ, मैंने पृथ्वी के ‎विकासीय इतिहास के बारे में जाना।
‎कुल मिलाकर, यह एक धीमे, ‎संतुलित बदलाव की कहानी है।
‎अरबों सालों के काल में, ‎प्रकृति ने करिश्माई रूपों की रचना की है,
‎हर एक अपने से पहले वाले से ‎ज़्यादा पेचीदा और कुशल बना।
‎यह बेहद कड़ी मेहनत वाली प्रक्रिया है।
‎और फिर, करीब दस करोड़ सालों में,
‎इतनी मेहनत भरी प्रक्रियाओं के बाद,
‎कुछ बेहद विनाशकारी हुआ, महाविलुप्ति।
‎अनेक प्रजातियाँ लुप्त हो जाती हैं ‎और अचानक उनके बदले कुछ ही रह जाती हैं।
‎सारे क्रमिक विकास पर पानी फिर जाता है।
‎आप यह देख सकते हैं। ‎पत्थरों की परत में एक लकीर।
‎एक सीमा जो एक गहरे, तेज़, ‎भूमंडलीय बदलाव को दिखाती है।
‎उस लकीर के नीचे, ‎अनेकानेक जीव पाए जाते हैं।
‎उसके ऊपर, बेहद कम।
‎पृथ्वी पर ज़िंदगी के चार अरब सालों के ‎इतिहास में पाँच बार महाविलुप्ति हुई है।
‎पिछली बार जब ऐसा हुआ था
‎तो उस घटना ने डायनासोरों के ‎युग का अंत कर दिया था।
‎एक उल्कापिंड की टक्कर ‎पृथ्वी की परिस्थिति में
‎एक विनाशकारी बदलाव लेकर आया।
‎कुल प्रजातियों में से 75 प्रतिशत ‎हमेशा के लिए लुप्त हो गईं।
‎ज़िंदगी के पास नए रूप धरने के अलावा ‎और कोई चारा नहीं था।
‎करीब 6.5 करोड़ सालों से ‎जीव जगत के पुनर्निमाण का काम जारी है,
‎जब तक हम उस दुनिया में आए ‎जिसे हम हमारा युग के रूप में जानते हैं।
‎वैज्ञानिक इसे होलोसीन युग बुलाते हैं।
‎होलोसीन युग हमारे ग्रह के महान इतिहास का
‎सबसे स्थिर युग रहा है।
‎करीब 10,000 सालों से, औसत तापमान ‎एक डिग्री सेल्सियस से ज़्यादा
‎ऊपर या नीचे नहीं हुआ है।
‎और हमारे आसपास का संपन्न ‎और फला-फूला जीव जगत
‎इस स्थिरता की कुंजी रहा है।
‎समुद्रों के ऊपरी तल के पादपप्लवकों ‎और उत्तर में फैले हुए घने जंगलों ने
‎कार्बन को ख़ुद में समाकर ‎वायुमंडल को संतुलित रखा है।
‎बड़े पशु समूहों ने मैदानों में
‎मिट्टी को उपजाऊ करके ‎घास के मैदानों को घना किया है।
‎समुद्र तटों पर हज़ारों किलोमीटर तक फैले ‎मैनग्रोव और मूँगे की चट्टानों ने
‎मछली की कई प्रजातियों को पनाह दी है
‎जो वयस्क होने पर, ‎विशाल सागर का हिस्सा बन जाती हैं।
‎भूमध्यरेखा में पाए जाने वाले घने जंगलों ने ‎बड़ी संख्या में पेड़ विकसित किए
‎ताकि जितना हो सके ‎सूरज की ऊर्जा को हासिल कर सकें,
‎जिससे दुनिया की हवा के ‎बहाव में नमी और ऑक्सीजन जोड़ी।
‎और ध्रुवीय बर्फ़ का विस्तार ‎बेहद अहम रहा है,
‎क्योंकि इसकी सफ़ेद सतह से ‎सूरज की किरणों को
‎परावर्तित करके पूरी पृथ्वी को ठंडा किया।
‎होलोसीन युग की जैव-विविधता ‎स्थिरता लाने में अहम रही है।
‎और पूरा जीव जगत एक धीमी, ‎भरोसेमंद लय में व्यवस्थित हो गया,
‎जिन्हें मौसम कहते हैं।
‎उष्णकटिबंधीय मैदानों में,
‎सूखे और बरसाती मौसम हर साल ‎सही समय पर एक-दूसरे की जगह लेते हैं।
‎एशिया में, हवा अपनी दिशा बदलती है, ‎जो वर्षा का संकेत साथ लाती है।
‎उत्तरी क्षेत्रों में, मार्च के महीने में ‎तापमान बढ़ता है और बसंत की शुरुआत होती है,
‎और अक्टूबर तक बढ़ा रहता है ‎और फिर कम होकर पतझड़ लाता है।
‎होलोसीन हमारा ईडन का बगीचा था।
‎इसके मौसमों की लय इतनी विश्वसनीय थी
‎कि इसने हमारी जाति को एक अनोखा मौका दिया।
‎हमने खेती का आविष्कार किया।
‎हमने मौसमों का इस्तेमाल करके ‎फ़सल उगाने का तरीका सीखा।
‎इसके बाद पूरा मानव इतिहास शुरू हुआ।
‎हर पीढ़ी केवल इसलिए ‎विकसित हुई और प्रगति कर पाई
‎क्योंकि हम जीव जगत पर ‎उन परिस्थितियाँ को दे पाने का
‎भरोसा कर सकते थे जिनकी हमें ज़रूरत थी।
‎हमारी प्रगति की रफ़्तार पाए गए जीवाश्मों ‎के रिकॉर्ड से कहीं ज़्यादा तेज़ थी।
‎हमारी बुद्धिमता ने हमारे ‎विकास के तरीके को ही बदल दिया।
‎पहले,
‎जानवरों को अपनी ज़िंदगियाँ बदलने के लिए ‎कुछ शारीरिक क्षमता विकसित करनी पड़ती थी।
‎पर हमारे मामले में, ‎एक विचार वह काम कर सकता था।
‎और वह विचार एक से ‎दूसरी पीढ़ी तक आगे बढ़ाया जा सकता था।
‎एक प्रजाति जो हासिल करती थी ‎हम उसे बदल रहे करते थे।
‎यह शुरू होने के कुछ हज़ार साल बाद, ‎मैं बिल्कुल सही वक्त पर बड़ा हुआ।
‎सितम्बर, 1954
‎मेरे 20 के दशक में मेरे कैरियर की शुरुआत
‎वैश्विक हवाई यात्रा की शुरुआत के साथ हुई।
‎मेरी ख़ुशनसीबी थी ‎कि मैं उन पहले लोगों में से था
‎जिन्होंने होलोसीन के ‎सौम्य मौसम के नतीजतन मिलने वाले
‎जीवन के संपूर्ण वरदान का अनुभव किया।
‎सन् 1954 - दुनिया की आबादी : 2.7 बिलियन
‎वायुमंडल में कार्बन : 310 भाग प्रति दस लाख
‎बचा निर्जन इलाका : 64 प्रतिशत
‎मैं जहाँ भी गया, वहाँ निर्जन इलाके थे।
‎दमकते हुए समंदर।
‎विशाल घने जंगल।
‎दूर-दूर तक फैले हुए चारागाह।
‎आप इन अनछुए निर्जन इलाकों के ‎ऊपर घंटों तक उड़ान भर सकते थे।
‎और लोगों के लिए मुझसे इन जगहों की खोज करने
‎और कुदरत के करिश्मों को ‎दर्ज करने के लिए कहा जा रहा था।
‎और यह काम काफ़ी आसान था।
‎लोगों ने पहले कभी टीवी पर ‎पैंगोलिन नहीं देखे थे।
‎उन्होंने स्लॉथ नहीं देखे थे।
‎न्यू गिनी का मध्य केंद्र नहीं देखा था।
‎वह मेरी ज़िंदगी का सबसे सुहाना समय था।
‎हमारी ज़िंदगियों का सबसे सुहाना समय था।
‎दूसरा दुनिया युद्ध ख़त्म हो चुका था, ‎तकनीक हमारी ज़िंदगी आसान बना रही थी।
‎बदलाव की रफ़्तार और तेज़ होती जा रही थी।
‎लग रहा था मानो कुछ भी ‎हमारी प्रगति को रोक नहीं पाएगा।
‎भविष्य बेहद रोमांचक होने वाला था।
‎वे सब चीज़ें लाने वाला था ‎जिनकी हमने कल्पना की थी।
‎यह समस्याओं का ‎एहसास होने से पहले की बात है।
‎सन् 1960 - दुनिया की आबादी : 3.0 बिलियन
‎वायुमंडल में कार्बन : 315 भाग प्रति दस लाख
‎बचा निर्जन इलाका : 62 प्रतिशत
‎सितम्बर, 1960
‎पहले सफ़र पर मैं सन् 1960 में ‎पूर्व अफ़्रीका गया था।
‎उस वक्त, यह सोचना भी मुश्किल था ‎कि ऐसा दिन आएगा, जब हम, एक अकेली प्रजाति,
‎पूरे निर्जन इलाके के अस्तित्व को ‎ख़तरे में डालने की ताकत रखेंगे।
‎मसाई शब्द "सेरेंगेटी" का ‎मतलब होता है "बेशुमार मैदान।"
‎जो यहाँ रहते हैं, ‎उनके लिए यह व्याख्या सटीक है।
‎आप सेरेंगेटी के किसी ‎एक स्थान पर हो सकते हैं,
‎और वहाँ एक भी जानवर नहीं होगा,
‎और फिर, अगली ही सुबह...
‎दस लाख अफ़्रीकी बारहसिंघा।
‎ढाई लाख ज़ेबरा।
‎पाँच लाख चिंकारा वहाँ दिखेंगे।
‎उसके कुछ दिन बाद,
‎वे ग़ायब हो जाते हैं।
‎क्षितिज के पार चले जाते हैं।
‎आपको यह सोचने के लिए ‎माफ़ किया जा सकता है कि ये मैदान असीम है
‎जब वे इतने बड़े झुंड को निगल सकते हैं।
‎एक दूरदर्शी वैज्ञानिक,
‎बर्नहार्ड जिमिक ने साबित करने का ‎बीड़ा उठाया कि यह सच नहीं है।
‎उन्होंने व उनके बेटे ने एक विमान में बैठकर ‎क्षितिज के पार तक उन झुंडों का पीछा किया।
‎उन्होंने उनके रास्ते का ‎नक्शा बनाया जब वे नदियों के पार,
‎जंगलों के बीच ‎और राष्ट्रीय सीमाओं को लाँघते हुए गए।
‎उन्हें पता चला कि सेरेंगेटी के जानवरों को
‎ज़िंदा रहने के लिए ‎बहुत विशाल चारागाह चाहिए।
‎इतनी बड़ी जगह के बिना, ‎उन पशुओं की संख्या कम हो जाएगी
‎और इसके साथ ही पूरा ‎परितंत्र खत्म हो जाएगा।
‎मेरे लिए इसका मतलब सरल था, ‎वन असीमित नहीं हैं।
‎वे सीमित हैं। ‎उन्हें सुरक्षित रखना ज़रूरी है।
‎और कुछ सालों बाद, ‎यह विचार सबको समझ में आ गया।
‎पाँच, चार, तीन, दो, एक, शून्य।
‎जब अपोलो मिशन लॉन्च हुआ, ‎तो मैं एक टेलीविज़न स्टूडियो में था।
‎दिसम्बर, 1968
‎यह पहली बार था
‎जब कोई मनुष्य पृथ्वी से इतना दूर गया था
‎कि पूरी पृथ्वी को देख सके।
‎अपोलो 8 - होम मूवीज़
‎और उन्होंने यह देखा...
‎हम सबने यह देखा।
‎हमारा ग्रह। असुरक्षित और अलग-थलग है।
‎उसके बारे में एक कमाल की चीज़ ‎यह थी कि पूरी दुनिया
‎इसे होते हुए देख पा रही थी।
‎यह बेहद कमाल की बात थी कि आप ‎उसी समय वह देख सकते थे जो अंतरिक्ष में गया
‎वह आदमी उस समय देख रहा था।
‎और मुझे वह पहली तस्वीर ‎अच्छी तरह से याद है।
‎आपको एक नीला कंचा दिखा।
‎अंधेरे के बीच एक नीला गोला, ‎और आपको एहसास हुआ कि वह पृथ्वी है।
‎और उस एक तस्वीर में ‎पूरी मानव जाति समा गई थी,
‎केवल उस इंसान के सिवाय ‎जो अंतरिक्ष यान से वह तस्वीर ले रहा था।
‎और उस घटना ने लोगों के, ‎दुनिया में रहने वाले लोगों के
‎पूरे नज़रिए को बदल दिया,
‎हमारा घर असीमित नहीं था।
‎हमारे अस्तित्व की एक सीमा थी।
‎वह एक बुनियादी सच्चाई का फिर से बोध था।
‎आख़िरकार हम अपने आसपास की ‎सीमित प्राकृतिक दुनिया से
‎घिरे हुए और उस पर निर्भर हैं।
‎यह सच्चाई हमारी ‎प्रागैतिहासिक ज़िंदगी को परिभाषित करती है।
‎खेती-बाड़ी और सभ्यता से पहले का युग।
‎हालाँकि हममें से कुछ चाँद तक पहुँच गए थे,
‎कुछ दूसरे मनुष्य पृथ्वी के सबसे ‎दूरस्थ स्थानों में वही ज़िंदगी जी रहे थे।
‎मई, 1971
‎सन् 1971 में, मैं न्यू गिनी की ‎एक आदिवासी जनजाति से मिलने गया।
‎वे लोग शिकार करके भोजन इकट्ठा करते थे, ‎जैसा कि खेती से पहले सारे मनुष्य करते थे।
‎वे छोटे गुटों में रहते थे ‎और कम में गुज़र-बसर करते थे।
‎वे गोश्त बहुत कम ही खाते थे।
‎वे जिन संसाधनों का इस्तेमाल करते थे, उनसे ‎वे कुदरती रूप से पहले जैसे हो जाते थे।
‎अपनी पारंपरिक तकनीक की मदद से, ‎वे सतत ज़िंदगी जी रहे थे।
‎ऐसी जीवनशैली जो हमेशा के लिए ‎उसी तरह कायम रह सकती थी।
‎यह उस दुनिया से ‎बिल्कुल अलग था जिसे मैं जानता था।
‎ऐसी दुनिया जो हर दिन नई माँग कर रही थी।
‎सन् 1978 - दुनिया की आबादी : 4.3 अरब
‎वायुमंडल में कार्बन : 335 भाग प्रति दस लाख
‎बचा निर्जन इलाका : 55 प्रतिशत
‎मैंने 1970 के दशक के आख़िरी साल ‎दुनिया घूमते हुए, "लाइफ़ ऑन अर्थ" नाम की
‎सीरीज़ बनाते हुए बिताए ‎जिसका मैंने सालों से सपना देखा था।
‎जीवों के क्रमिक विकास ‎और उनकी विविधता की कहानी।
‎यह सीरीज़ 39 देशों में फ़िल्माई गई थी।
‎हमने 650 प्रजातियों को फ़िल्माया,
‎और लगभग 24 लाख किलोमीटर की दूरी तय की।
‎अगर आप जीव जगत को बयान करने की
‎कोशिश भी करना चाहते हैं तो ‎उसके लिए इसी तरह का समर्पण चाहिए।
‎पर यह काफ़ी ज़ाहिर था
‎कि कुछ जानवरों को ढूँढ पाना ‎और मुश्किल हो रहा था।
‎जनवरी, 1978
‎जब पर्वतीय गोरिल्ला को फ़िल्माया,
‎तो मध्य अफ़्रीका के दूरस्थ जंगलों में ‎उनकी तादाद केवल 300 रह गई थी।
‎नवजात गोरिल्ला की काफ़ी माँग थी,
‎और अवैध शिकारी एक बच्चे के लिए ‎दर्जन भर वयस्क मार देते थे।
‎मैं उनके इतना करीब इसलिए जा पाया ‎क्योंकि उन्हें मनुष्यों की आदत थी।
‎उन्हें ज़िंदा रखने का एकमात्र तरीका था ‎कि रेंजर रोज़ उनके साथ रहें।
‎जिस विलुप्ति की प्रक्रिया ‎मैंने बचपन में उन पत्थरों में देखी थी,
‎मुझे अब एहसास हुआ ‎कि वह प्रक्रिया मेरे आसपास हो रही थी।
‎उन जानवरों के साथ जिनसे मैं वाकिफ़ था।
‎हमारे सबसे करीबी संबंधी।
‎और हम उसके लिए ज़िम्मेदार थे।
‎इससे एक कठोर वास्तविकता का खुलासा हुआ।
‎अगर कोई प्रजाति हमारा निशाना बन गई,
‎उसके लिए पृथ्वी पर ‎कोई जगह नहीं बचती जहाँ वह छुप सके।
‎व्हेल मछलियाँ, 1970 के दशक में औद्योगिक ‎व्हेलिंग जहाज़ों द्वारा मारी जा रही थीं।
‎सबसे बड़ी, नीली व्हेल मछलियों की संख्या,
‎तब तक बस कुछ हज़ार ही बची थी।
‎और उनका मिलना नामुमकिन सा हो गया था।
‎हमें हवाई के पास हंपबैक व्हेल, ‎केवल उनकी पुकार सुनकर मिल पाईं।
‎फ़रवरी, 1978
‎थोड़े वक्त पहले, यहाँ हवाई के पास
‎प्रशांत महासागर में पानी के अंदर वाले ‎माइक्रोफ़ोन से हमने यह रिकॉर्डिंग की।
‎इसे सुनिए।
‎इस तरह की रिकॉर्डिंग ने उजागर किया ‎कि हंपबैक व्हेल के गाने
‎लंबे और पेचीदा होते हैं।
‎एक ही क्षेत्र में रहने वाली हंपबैक ‎एक-दूसरे से तराने सीखती हैं।
‎और इन तरानों के खास विषय और ‎रूपांतर होते हैं जो समय के साथ बदलते हैं।
‎उनके उदासी वाले गानों ने
‎उनके बारे में लोगों की राय बदल दी।
‎हैलो, बॉक्टॉक। हम कनाडा के रहने वाले हैं।
‎व्हेल मछलियों को मारना बंद करो।
‎वे जानवर जो तेल और गोश्त के ‎स्रोत से ज़्यादा कुछ नहीं माने जाते थे
‎एकदम से मशहूर शख्सियत बन गए।
‎हम आदमी और औरतें, ‎बच्चों की ओर से बोल रहे हैं,
‎हम सब मिलकर कह रहे हैं, ‎"व्हेल मछलियों को मारना बंद करें।"
‎अपने इतिहास में हम कई दफ़ा ‎जानवरों को उनके विलोपन तक ले गए हैं,
‎पर अब जब यह नज़र आ रहा था, ‎तो कतई स्वीकार्य नहीं था।
‎व्हेल मछलियों का शिकार ‎एक उपज से एक अपराध बन गया।
‎हमारी व्हेल मछलियों को मारना बंद करो
‎एकदम से एक दमदार साझी अंतरात्मा जाग उठी।
‎कोई नहीं चाहता था कि जानवर विलुप्त हों।
‎जैसे-जैसे लोग इसके बारे में ‎और जानने लगे थे
‎वे प्राकृतिक दुनिया की चिंता करने लगे थे।
‎और अब हमारे पास दुनिया भर के लोगों को ‎इसे बताने के साधन थे।
‎सन् 1979 में जब "लाइफ़ ऑन अर्थ" का ‎प्रसारण हुआ, मैं 50 से ऊपर का हो चुका था।
‎पृथ्वी पर उस वक्त से दोगुना लोग थे...
‎लाइफ़ ऑन अर्थ
‎...जितने मेरे जन्म के समय थे।
‎आप और मैं पृथ्वी पर जानवरों की ‎सबसे व्यापक और प्रबल जाति का हिस्सा हैं।
‎यकीनन हम सबसे ‎ज़्यादा तादाद वाले विशाल जानवर हैं।
‎आज हमारी जनसंख्या करीब चार अरब है,
‎और हम इस पड़ाव पर ‎बहुत तेज़ गति से पहुँचे हैं।
‎यह सब पिछले करीब 2,000 सालों में हुआ है।
‎हमने उन सारे बंधनों को तोड़ दिया है ‎जिन्होंने दूसरे जानवरों की
‎गतिविधियों और तादाद को तय किया है।
‎हमने बंधन तोड़ दिए थे।
‎हम पृथ्वी पर बाकी ज़िंदगी से अलग हो गए थे।
‎एक अलग तरह की ज़िंदगी जी रहे थे।
‎हमारा शिकार करने वाले ख़त्म कर दिए गए थे।
‎ज़्यादातर बीमारियों पर ‎हमने काबू पा लिया था।
‎हमने ज़रूरत के हिसाब से ‎अनाज पैदा करना सीख लिया था।
‎हमें सीमित करने के लिए कुछ नहीं बचा था।
‎हमें रोकने के लिए कुछ नहीं था।
‎जब तक कि हम ख़ुद को न रोकते...
‎हम पृथ्वी को तब तक इस्तेमाल करते रहेंगे ‎जब तक उसे पूरी तरह ख़त्म नहीं कर देते।
‎किसी एक प्रजाति ‎या कुछ प्रजातियों के समूह को बचाना
‎काफ़ी नहीं होगा।
‎जल्द ही पूरे के पूरे ‎प्राकृतिक वास ग़ायब होने लगेंगे।
‎मैंने पहले दक्षिणपूर्व एशिया के ‎एक पूरे प्राकृतिक वास को तबाह होते देखा।
‎जुलाई, 1956
‎सन् 1950 के दशक में, बोर्नियो का ‎तीन-चौथाई भाग वर्षावन से ढका था।
‎आगे डालियों से ‎कुछ गिरने की आवाज़ सुनाई दी।
‎और फिर, कुछ ही गज़ की दूरी पर,
‎हमें पेड़ों पर एक विशाल ‎झबरा लाल जानवर दिखाई दिया।
‎वह आरंगुटान था।
‎सदी के अंत तक,
‎बोर्नियो का वर्षावन घटकर आधा हो चुका था।
‎वर्षावन ख़ासतौर से ‎अनमोल प्राकृतिक वास होते हैं।
‎धरती की आधी से ज़्यादा ‎प्रजातियाँ इनमें रहती हैं।
‎ये ऐसी जगहें होती हैं जहाँ पर ‎क्रमिक विकास की कलात्मकता चरम पर होती है।
‎जंगल की कई लाख प्रजातियाँ ‎बहुत छोटी तादाद में पाई जाती हैं।
‎हर एक बेहद अहम किरदार निभाती है।
‎आरंगुटान माँओं को अपने ‎बच्चों को यह सिखाने में
‎दस साल लग जाते हैं, ‎कि कौन से फल खाए जा सकते हैं।
‎इस प्रशिक्षण के बगैर,
‎वे बीजों को बिखेरने में ‎अपनी भूमिका नहीं निभा पाएँगे।
‎कई पेड़ों की आगे की पीढ़ियाँ ‎ख़तरे में पड़ जाएँगी।
‎और पेड़ों की विविधता ‎किसी भी वर्षावन की बुनियाद है।
‎उष्णकटिबंधीय वर्षावनों के एक छोटे भाग में,
‎पेड़ों की करीब 700 अलग जातियाँ होती हैं,
‎जितनी पूरे उत्तरी अमरीका में पाई जाती हैं।
‎और फिर भी, हम इस ‎चकराने वाली विविधता को बदल रहे हैं।
‎ताड़ के पेड़ों की एकल खेती में।
‎एक ऐसे प्राकृतिक वास में ‎जो तुलना में बेकार है।
‎और आपको एक हरी चादर दिखाई देती है, ‎जिसमें इक्का-दुक्का पंछी दिख जाते हैं।
‎और आपको लगता है कि शायद यह ठीक ही है।
‎पर अगर हेलिकॉप्टर में बैठकर देखें तो,
‎लगभग आठ सौ मीटर चौड़ी पट्टी दिखाई देती है।
‎और उस पट्टी के पार,
‎बस ताड़ के पेड़ों की ‎सीधी कतारें दिखाई देती हैं।
‎जंगलों को काटने का दोहरा फ़ायदा होता है।
‎लोग लकड़ी से फ़ायदा उठाते हैं।
‎और फिर बची हुई धरती पर ‎खेती-बाड़ी करके उसका फ़ायदा उठाते हैं।
‎जिसकी वजह से हम दुनिया भर में ‎तीन खरब पेड़ काट चुके हैं।
‎दुनिया के आधे वर्षावन ‎साफ़ किए जा चुके हैं।
‎आज जो होते हुए दिख रहा है
‎वह पूरी सदी से होती आई ‎एक वैश्विक प्रक्रिया का नया अध्याय है।
‎बोर्नियो के जंगलों के कटने की वजह से ‎आरंगुटान की संख्या उस समय से
‎तीन-चौथाई घट गई है जब मैंने 60 साल पहले ‎उन्हें पहली बार देखा था।
‎हम हमेशा तो वर्षावन नहीं काटते रह सकते,
‎और जो भी चीज़ हम हमेशा नहीं कर सकते, ‎उसे अव्यावहारिक कहते हैं।
‎अगर हम अव्यावहारिक चीज़ें करेंगे,
‎तो उससे होने वाला नुकसान इतना हो जाएगा ‎कि पूरी प्रणाली ठप्प पड़ जाएगी।
‎कोई भी परितंत्र, चाहे वह ‎कितना ही बड़ा हो, सुरक्षित नहीं है।
‎महासागर जितना विशाल जलीय परितंत्र भी नहीं।
‎यह प्रकृतिक वास "द ब्लू प्लैनेट" ‎नाम की सीरीज़ का विषय था,
‎जो हम 1990 के दशक के ‎अंतिम सालों में फ़िल्मा रहे थे।
‎सन् 1998 - दुनिया की आबादी : 5.9 अरब
‎वायुमंडल में कार्बन : 360 भाग प्रति दस लाख
‎बचा निर्जन इलाका : 46 प्रतिशत
‎वह एक अज्ञात दुनिया की ‎हैरान कर देने वाली झलक थी।
‎वह दुनिया जो पृथ्वी पर ‎शुरुआत के समय से बरकरार है।
‎हर तरह की चीज़ें जिनके अस्तित्व का ‎आपको अंदाज़ा भी नहीं था,
‎सारी की सारी अलग-अलग रंगों में, ‎सब की सब बेइंतिहा ख़ूबसूरत।
‎और वे सब आपकी मौजूदगी से ‎बिल्कुल अछूती हैं।
‎महासागर का ज़्यादातर विस्तार खाली होता है।
‎पर कुछ जगहों पर ऐसे ख़ास बिंदु होते हैं
‎जहाँ पर धाराएँ पोषक तत्वों को ‎सतह पर लेकर आती हैं
‎और जीवन के प्रस्फुटन को अंजाम देती है।
‎ऐसी जगहों पर, ‎मछलियों के बड़े-बड़े झुंड इकट्ठा होते हैं।
‎समस्या यह है कि मछली पकड़ने वाले
‎हमारे जहाज़ी बेड़े इन जगहों ‎को ढूँढने में उतने ही माहिर हैं।
‎जब ऐसा होता है, वे इन इकट्ठा हुए झुंड को ‎आसानी से पकड़ लेते हैं।
‎यह '50 के दशक की ही बात है ‎जब बड़े जहाज़ी बेड़े
‎पहली बार दुनिया भर के मुक्त महासागरों की
‎फसल को बटोरने के लिए ‎अंतरराष्ट्रीय समुद्रों में उतरे थे।
‎अभी तक, वे समुद्र की 90 प्रतिशत ‎बड़ी मछलियों को ख़त्म कर चुके हैं।
‎पहले, वे अपने जाल में ‎ढेर सारी मछलियाँ पकड़ लेते थे।
‎पर कुछ सालों के अंदर,
‎दुनिया भर में जाल खाली वापस आने लगे।
‎जल्द ही इतनी कम मछलियाँ पकड़ में आने लगीं
‎कि देश उस उद्योग को बचाने के लिए ‎जहाज़ों को आर्थिक मदद देने लगे।
‎बड़ी मछलियों ‎और दूसरे समुद्री शिकारी जीवों के बिना,
‎महासागरीय पोषक तत्वों का चक्र अटक जाता है।
‎शिकारी जीव महासागर में सूर्य से रौशन ‎जल में पोषक तत्वों को बनाए रखते हैं,
‎उन्हें पुनर्चक्रित करते हैं ताकि प्लवक ‎उन्हें बार-बार इस्तेमाल कर सकें।
‎शिकारी जीवों के बिना,
‎पोषक तत्व सदियों तक ‎सागर की गहराई में खो जाते हैं
‎और वे ख़ास बिंदु खत्म होने लगते हैं।
‎महासागर ख़त्म होने लगते हैं।
‎महासागर में पनपने वाला जीवन ‎उथले सागरों में भी तबाह हो रहा था।
‎सन् 1998 में, "ब्लू प्लैनेट" का फ़िल्मी दल
‎ऐसी घटना का गवाह बना ‎जो उस वक्त कम ही मालूम थी।
‎मूँगे की चट्टानें सफ़ेद हो रही थीं।
‎उस सफ़ेद रंग की वजह थी मूँगों की चट्टानों ‎द्वारा उन शैवालों को निकालना
‎जो उनके शरीर में सहजीवी बनकर रहते हैं।
‎जब उसे पहली बार देखते हैं,
‎तो वह बेहद सुंदर लगता है, पर फिर ‎एहसास होता है यह कितने दुख की बात है।
‎क्योंकि आप जो देख रहे हैं वे कंकाल हैं।
‎मरे हुए जीवों के कंकाल।
‎वे सफ़ेद मूँगे की चट्टानें ‎आखिरकार समुद्री खरपतवार से ढक जाती हैं।
‎और वे मूँगे की चट्टानें परीलोक से ‎ऊसर में बदल जाती है।
‎पहले, सफ़ेद होने का कारण एक रहस्य था।
‎पर वैज्ञानिकों ने पता लगाया ‎कि कई बार जहाँ पर चट्टानें सफ़ेद हुई थीं,
‎वहाँ महासागर गर्म हो रहा था।
‎कुछ समय से,
‎पर्यावरण वैज्ञानिक आगाह करते आए थे ‎कि पृथ्वी का तापमान
‎पेट्रोल-डीज़ल जैसे ईंधनों को जलाने ‎और वायुमंडल में कार्बन डाइऑक्साइड
‎और दूसरी ग्रीनहाउस गैसों के ‎छोड़ने से बढ़ जाएगा।
‎वायुमंडल की कार्बन मात्रा में साफ़ बदलाव
‎एक स्थिर पृथ्वी के लिए ‎हमेशा से बेमेल रहा है।
‎यह पाँचों महाविलुप्तियों की ख़ासियत थी।
‎पिछली घटनाओं में,
‎करीब दस लाख सालों की ‎ज्वालामुखी गतिविधियों के कारण
‎पृथ्वी के भीतर इतना कार्बन उत्पन्न हुआ था ‎कि उसका विनाशकारी परिणाम निकला।
‎कोयले और तेल के रूप में
‎एक साथ लाखों सालों के जीवाश्म जलाकर,
‎हमने वह 200 से कम सालों में ‎मुमकिन कर लिया था।
‎दुनिया भर में हवा का तापमान '90 के दशक तक ‎करीब-करीब स्थिर ही रहा है।
‎पर अब यह लग रहा है कि ऐसा इसलिए था
‎क्योंकि महासागर उस अतिरिक्त गर्मी को ‎समाकर, उसके असर को छिपा रहे थे।
‎मेरे लिए वह पहला इशारा था
‎कि पृथ्वी ने अपना संतुलन खोना ‎शुरू कर दिया है।
‎दुनिया में सबसे दूर ‎पाया जाने वाला प्रकृतिक वास
‎पृथ्वी के उत्तरी और ‎दक्षिणी छोर पर पाया जाता है।
‎लाइफ़ इन द फ़्रीज़र, 1993
‎मैंने कई दशकों के दौरान ‎ध्रुवीय इलाकों का दौरा किया है।
‎फ़्रोज़ेन प्लैनेट, 2011
‎वे हमेशा ऐसी जगहें रही हैं ‎जो कल्पना से परे हैं।
‎ऐसा दृश्य जो धरती पर ‎और कहीं देखने को नहीं मिलता।
‎और अनोखी प्रजातियाँ जो भीषण ठंड में भी ‎जीने के लिए ढल चुकी होती हैं।
‎पर वह दूर-दराज़ की दुनिया बदल रही है।
‎अपने समय में, मैंने आर्कटिक की ‎गर्मियों के तापमान में इज़ाफ़ा देखा है।
‎हम ऐसे ठिकानों पर गए हैं,
‎जहाँ समुद्री बर्फ़ के विशाल विस्तार की ‎उम्मीद थी पर हमें कुछ नहीं मिला।
‎हम ऐसे द्वीपों तक नाव से गए हैं
‎जहाँ अब तक जाना नामुमकिन था
‎क्योंकि वहाँ हमेशा बर्फ़ का डेरा रहता था।
‎जब तक 2011 में ‎फ़्रोज़ेन प्लैनेट प्रसारित हुई,
‎इन बदलावों के कारण साफ़ हो चुके थे।
‎महासागर काफ़ी समय से ‎हमारी गतिविधियों की वजह से पैदा हुई
‎फ़ालतू गर्मी को सोख नहीं पा रहे थे।
‎इसके नतीजतन, आज दुनिया का औसत तापमान
‎मेरे जन्म के समय से ‎एक डिग्री सेल्सियस ज़्यादा है।
‎बदलाव की ऐसी रफ़्तार जो ‎पिछले 10,000 सालों से ज़्यादा है।
‎आर्कटिक में गर्मियों में समुद्री बर्फ़ ‎40 सालों में 40 प्रतिशत घट गई है।
‎हमारा ग्रह अपनी बर्फ़ खो रहा है।
‎यह बेहद प्राचीन और दूर-दराज़ का ‎प्रकृतिक वास तबाही की ओर जा रहा है।
‎अब हमने दुनिया भर में अपनी छाप छोड़ दी है।
‎हमारा प्रभाव अब वाकई गहरा हो गया है।
‎पृथ्वी पर हमारे बेतहाशा हमले ने
‎आख़िरकार जीव जगत के आधार को बदल दिया है।
‎हम 30 प्रतिशत ज़्यादा मछलियाँ पकड़कर ‎इस भंडार को संकट पूर्ण स्तर पर ले आए हैं।
‎हम हर साल 15 अरब पेड़ काटते हैं।
‎पृथ्वी की नदियों और झीलों पर बाँध बनाकर, ‎उन्हें दूषित और ज़्यादा इस्तेमाल करके,
‎हमने मीठे जल की आबादी को ‎80 प्रतिशत से ज़्यादा घटा दिया है।
‎हम जंगली को पालतू से बदल रहे हैं।
‎पृथ्वी की आधी उपजाऊ भूमि अब कृषि भूमि है।
‎इस पृथ्वी पर अब 70 प्रतिशत पंछी पालतू हैं।
‎उनमें सबसे ज़्यादातर मुर्गियाँ है।
‎पृथ्वी पर स्तनधारियों का ‎एक-तिहाई वज़न अब हमारा है।
‎उसके बाद 60 प्रतिशत उन जानवरों का ‎जो हम भोजन के लिए पालते हैं।
‎बाकी, चूहों से लेकर व्हेल मछली तक, ‎बस चार प्रतिशत हिस्सा है।
‎अब यह हमारी पृथ्वी है,
‎जो मानव जाति द्वारा ‎मानव जाति के लिए चलाई जा रही है।
‎बाकी के जीव जगत के लिए बहुत कम बचा है।
‎सन् 1950 के दशक से, ‎जब से मैंने फ़िल्म बनाना शुरू किया था,
‎जंगली जानवरों की संख्या ‎औसतन, आधे से भी कम हो गई है।
‎मैं अब इन तस्वीरों को देखता हूँ ‎और मुझे एहसास होता है,
‎हालाँकि जवानी में मुझे ‎यह लगता था कि मैं निर्जन जंगलों में
‎अनछुई प्राकृतिक दुनिया को ‎अनुभव कर रहा हूँ,
‎पर वह एक भ्रम था।
‎वे जंगल, और मैदान, और समुद्र ‎पहले से ही खाली होने लगे थे।
‎तो, दुनिया उतने ‎प्राकृतिक रूप में नहीं है, जितनी कि थी।
‎हमने इसे तबाह कर दिया है। ‎केवल बर्बाद नहीं किया।
‎मतलब, हमने उस दुनिया को ‎पूरी तरह तबाह कर दिया है।
‎वह बिना इंसानों वाली ‎दुनिया ख़त्म हो गई है।
‎मनुष्य दुनिया को लूट चुके हैं।
‎यही मेरी गवाही है।
‎एक जीवनकाल में दुनिया के पतन की कहानी।
‎पर यह यहीं ख़त्म नहीं होता।
‎अगर हम इसी तरह आगे बढ़ते रहे,
‎उस बर्बादी को ‎जो मेरे जीवनकाल की साफ़ ख़ासियत रही है,
‎आगे आने वाली बर्बादी पूरी तरह पछाड़ देगी।
‎सन् 2020 - दुनिया की आबादी : 7.8 अरब
‎वायुमंडल में कार्बन : 415 भाग प्रति दस लाख
‎बचा निर्जन इलाका : 35 प्रतिशत
‎विज्ञान का अनुमान है ‎कि अगर मैं आज पैदा हुआ होता,
‎तो मैं इन चीज़ों का साक्षी होता।
‎सन् 2030 का दशक
‎अमेज़न वर्षावन, इतना कट चुका होगा ‎कि अब वह और नमी पैदा नहीं कर सकेगा,
‎बस एक सूखा घास का मैदान बन जाएगा,
‎जो प्रजातियों के ‎विनाशकारी अंत का कारण होगा,
‎और वैश्विक जल चक्र में बदलाव आ जाएगा।
‎साथ ही, गर्मियों में ‎आर्कटिक बर्फ़-मुक्त हो जाएगा।
‎बिना सफ़ेद बर्फ़ की टोपी के,
‎सूरज की ऊर्जा ‎वापस अंतरिक्ष में कम परावर्तित होगी।
‎और भूमंडलीय ऊष्मीकरण की रफ़्तार बढ़ जाएगी।
‎सन् 2040 का दशक
‎पूरे उत्तर में, जमी हुई मिट्टी पिघल जाएगी, ‎जिससे मीथेन गैस निकलेगी।
‎ऐसी ग्रीनहाउस गैस जो ‎कार्बन डाइऑक्साइड से भी ज़्यादा ताकतवर है।
‎जिससे जलवायु परिवर्तन की दर में ‎बहुत ज़्यादा इज़ाफ़ा होगा।
‎सन् 2050 का दशक
‎जैसे-जैसे महासागर और ‎गर्म होकर और अम्लीय होते जाएँगे,
‎दुनिया भर की ‎मूँगे की चट्टानें मरती जाएँगी।
‎मछलियों की तादाद गिरती जाएगी।
‎सन् 2080 का दशक
‎मिट्टी के ज़्यादा इस्तेमाल के कारण दुनिया ‎का खाद्य उत्पाद संकट में पड़ जाएगा।
‎परागण करने वाले कीड़े लुप्त हो जाएँगे।
‎और मौसम के बारे में ‎पूर्वानुमान लगना मुश्किल हो जाएगा।
‎सन् 2100 का दशक
‎हमारे ग्रह का तापमान ‎चार डिग्री सेल्सियस और बढ़ जाएगा।
‎पृथ्वी का बड़ा हिस्सा ‎रहने लायक नहीं रह जाएगा।
‎लाखों लोग बेघर हो जाएँगे।
‎छठी महाविलुप्ति की प्रक्रिया
‎चालू हो चुकी है।
‎यह एक-तरफ़ खुलने वाले ‎दरवाज़ों की श्रृंखला है
‎जो अचल परिवर्तन लेकर आएगी।
‎अगले जीवनकाल के दौरान,
‎हमारे ईडन के बगीचे, होलोसीन की
‎सुरक्षा और स्थिरता
‎ख़त्म हो जाएगी।
‎यूएन जलवायु परिवर्तन सम्मेलन, 2018
‎इस वक्त, हम वैश्विक स्तर पर इंसान की ‎बनाई एक विपदा का सामना कर रहे हैं।
‎हज़ारों सालों में हमारा सबसे बड़ा ख़तरा।
‎अगर हमने कदम नहीं उठाया,
‎तो हमारी सभ्यता का विनाश
‎और ज़्यादातर प्राकृतिक दुनिया का ‎विलोपन करीब ही है।
‎इसे जितना नज़रअंदाज़ करेंगे,
‎इसका हल निकालना उतना ही मुश्किल हो जाएगा।
‎आईएमएफ़ वसंत बैठक, 2019
‎और आप आराम से रिटायर हो सकते थे।
‎पर अब आप हमें समझाना चाहते हैं ‎कि हम किस संकट में हैं।
‎और, एक तरह से, काश मैं ‎इस संघर्ष में शामिल ही नहीं होता।
‎क्योंकि काश यह संघर्ष ‎होता नहीं या ज़रूरी न होता।
‎पर किस्मत ने मेरा बहुत साथ दिया है।
‎और मुझे यकीनन बहुत पछतावा होता,
‎अगर मैं समस्याओं को देखकर भी ‎उन्हें नज़रअंदाज़ कर देता।
‎विश्व आर्थिक मंच
‎दावोस, 2019
‎सटे हुए शरीरों के ऊपर से फाँदना ही ‎भीड़ को पार करने का एकमात्र रास्ता है।
‎जो नीचे हैं वे कुचलकर मर सकते हैं।
‎हम जीव जगत के ‎पूरे विनाश का सामना कर रहे हैं।
‎वही चीज़ जिसने ‎हमारी सभ्यता को जन्म दिया था।
‎वह चीज़ जिस पर हम ‎अपने जीवन के हर पहलू के लिए निर्भर हैं।
‎कोई नहीं चाहता कि ऐसा हो।
‎हममें से कोई ऐसा होने का ‎जोखिम नहीं उठा सकता।
‎तो, हम क्या करें?
‎हल काफ़ी सीधा-सादा सा है।
‎वह तब से हमारे बिल्कुल सामने है।
‎पृथ्वी की स्थिरता को वापस पाने के लिए,
‎उसकी जैव विविधता को ‎फिर से स्थापित करना होगा।
‎वही चीज़ जिसे हमने नष्ट किया था।
‎हमारी बनाई हुई इस विपदा से ‎निकलने का यही इकलौता तरीका है।
‎फिर से दुनिया का ‎प्राकृतिक स्वरूप लौटाना होगा।
‎दुनिया का प्राकृतिक स्वरूप लौटाना ‎आपकी सोच से कहीं ज़्यादा आसान है।
‎और जो बदलाव हमें करने हैं
‎उनसे हमें और आगे आने वाली ‎पीढ़ियों का भला होगा।
‎आज से एक सदी बाद, हमारी पृथ्वी ‎एक बार फिर जंगलों से फल-फूल सकती है।
‎और बताता हूँ कि ऐसा कैसे होगा।
‎पृथ्वी की हर प्रजाति एक समय पर ‎अपनी अधिकतम तादाद पर पहुँचती है।
‎वह तादाद जो उपलब्ध ‎प्राकृतिक संसाधनों पर जीवित रह सके।
‎कोई रुकावट न होने के कारण,
‎मेरे जीवनकाल में ‎हमारी जनसंख्या तेज़ी से बढ़ी है।
‎हालिया अनुमान के हिसाब से,
‎पृथ्वी पर सन् 2100 तक 11 अरब लोग होंगे।
‎पर उस स्तर पर पहुँचने से पहले
‎इसे कम करना, ‎जनसंख्या में वृद्धि को रोकना भी मुमकिन है।
‎जापान के रहन-सहन के स्तर में
‎बीसवीं सदी के अंत में ‎बहुत ज़्यादा इज़ाफ़ा हुआ।
‎जैसे-जैसे स्वास्थ्य सेवा ‎और शिक्षा में सुधार हुआ,
‎लोगों की उम्मीदें और अवसर बढ़ते गए,
‎और जन्म दर में गिरावट हुई।
‎सन् 1950 में, एक जापानी परिवार में ‎आमतौर पर तीन या ज़्यादा बच्चे होते थे।
‎सन् 1975 तक, यह औसत दो का हो गया।
‎नतीजा यह हुआ कि अब जनसंख्या स्थिर हो गई है
‎और सन् 2000 से मुश्किल से बढ़ी है।
‎ऐसा पूरे विश्व भर में होने के ‎संकेत मिलने लगे हैं।
‎जैसे-जैसे देश विकसित हो रहे हैं, ‎लोग कम बच्चे पैदा करना पसंद कर रहे हैं।
‎हर साल दुनिया भर में ‎पैदा होने वाले बच्चों की संख्या
‎बराबर होने वाली है।
‎जनसंख्या में अब भी वृद्धि होने की एक वजह
‎यह है कि हम में से ‎कई लोग ज़्यादा जी रहे हैं।
‎भविष्य में कभी न कभी,
‎मानव जनसंख्या पहली बार ‎उच्चतम तादाद पर पहुँचेगी।
‎ऐसा जितनी जल्दी होगा,
‎यह उन बाकी सब चीज़ों को ‎आसान बनाएगा जो हमें करनी हैं।
‎लोगों को गरीबी से निकालने की ‎पुरजोर कोशिश करके,
‎सबको स्वास्थ्य सेवा मुहैया कराके,
‎और ख़ासकर लड़कियों की पढ़ाई ‎जब तक हो सके जारी रखवाकर,
‎हम इसे उच्चतम स्तर तक ‎जल्दी और निचले स्तर पर पहुँचा सकते हैं।
‎हम ये चीज़ें क्यों नहीं करना चाहेंगे?
‎वैसे भी हम यही चाहते हैं कि लोगों को
‎ज़िंदगी जीने का बेहतर मौका मिले।
‎इसकी तरकीब यह है कि दुनिया पर ‎अपने असर को बढ़ाए बिना
‎दुनिया भर में रहन-सहन के स्तर को बढ़ाना।
‎यह भले ही नामुमकिन लगे,
‎पर इसे मुकम्मल करने के तरीके हैं।
‎जीव जगत मूल रूप से सौर ऊर्जा पर चलता है।
‎पृथ्वी के पेड़-पौधे
‎हर दिन तीन खरब किलोवॉट-घंटों की ‎सौर ऊर्जा को सोखते हैं।
‎यह हमारी ज़रूरत से 20 गुना ऊर्जा है, ‎जो केवल सूरज की रोशनी से मिलती है।
‎सोचिए अगर हम सारे ‎जीवाश्म ईंधनों का इस्तेमाल कम करके
‎अपनी दुनिया को प्रकृति की ‎शाश्वत ऊर्जाओं से चलाएँ।
‎जैसे सूरज की रोशनी, हवा, पानी और भू-ताप।
‎इस सदी की शुरुआत में,
‎मोरक्को ऊर्जा के लिए पूरी तरह से ‎तेल और गैस के आयात पर निर्भर था।
‎आज, वह अपनी ज़रूरत की ‎40 प्रतिशत ऊर्जा अपने देश में बनाता है,
‎शाश्वत ऊर्जा संयंत्रों के जाल से, जिसमें ‎दुनिया का सबसे बड़ा सौर फ़ार्म भी है।
‎सहारा के किनारे पर स्थित,
‎और तारों द्वारा ‎दक्षिणी यूरोप से सीधे जुड़कर,
‎मोरक्को 2050 तक ‎सौर ऊर्जा का निर्यातक हो सकता है।
‎अनुमान है कि बीस सालों में, शाश्वत ऊर्जा ‎दुनिया में बिजली का मुख्य स्रोत होगी।
‎पर हम उन्हें इकलौता स्रोत बना सकते हैं।
‎बेहद अजीब बात है कि हमारे बैंक और पेंशन ‎जीवाश्म ईंधनों पर निवेश कर रहे हैं,
‎जबकि यही चीज़ें उस भविष्य को
‎ख़तरे में डाल रही हैं ‎जिसके लिए हम बचत कर रहे हैं।
‎शाश्वत ऊर्जा का भविष्य ‎फ़ायदों से भरा होगा।
‎हर जगह ऊर्जा और सस्ती हो जाएगी।
‎हमारे शहर और साफ़ और शांत हो जाएँगे।
‎और शाश्वत ऊर्जा कभी ख़त्म नहीं होगी।
‎जीव जगत एक स्वस्थ महासागर के बिना ‎नहीं चल सकता और न ही हम चल सकते हैं।
‎वायुमंडल में कार्बन कम करने के ‎संघर्ष में महासागर हमारा अहम साथी है।
‎वह जितना विविध होगा, ‎उतने ही बख़ूबी इस काम को मुकम्मल करेगा।
‎और ज़ाहिर है, आहार के स्रोत के रूप में ‎महासागर हमारे लिए बेहद अहम है।
‎मछली पकड़ना दुनिया की सबसे बड़ी फ़सल है।
‎और अगर हम ठीक से करें, ‎तो वह बरकरार रह सकती है,
‎क्योंकि दोनों का फ़ायदा है।
‎जलीय प्राकृतिक वास जितना स्वस्थ होगा,
‎मछलियों की तादाद उतनी ही अधिक होगी, ‎और हमारे लिए उतना ही खाना होगा।
‎पलाउ प्रशांत महासागर का एक द्वीप देश है
‎जो मछली और पर्यटन के लिए ‎मूँगों की चट्टानों पर निर्भर है।
‎जब मछलियों की तादाद कम होने लगी,
‎पलाउ में रहने वाले लोगों ने ‎मछली पकड़ना कम कर दिया,
‎और कुछ इलाकों में पूरी तरह बंद कर दिया।
‎संरक्षित मछलियों की संख्या में ‎जल्द ही इतनी बढ़ोतरी हुई
‎कि वे मछली पकड़ने वाले क्षेत्रों तक आ गईं।
‎नतीजतन,
‎"नो फ़िश" वाले क्षेत्रों में स्थानीय ‎मछुआरों के फ़ायदे में इज़ाफ़ा किया,
‎और साथ ही मूँगे की ‎चट्टानें भी बेहतर हो गईं।
‎सोचिए कि अगर हम यही तरीका ‎पूरी दुनिया में इस्तेमाल करें।
‎आकड़ों के हिसाब से हमारे एक-तिहाई ‎तटीय समुद्र के "नो फ़िश" वाले क्षेत्र
‎हमारी मछली की ‎सभी ज़रूरतों के लिए काफ़ी होंगे।
‎अंतरराष्ट्रीय समुद्रों में,
‎यूएन आज तक का सबसे बड़ा "नो फ़िश" वाला ‎क्षेत्र बनाने की कोशिश में है।
‎इस एक ही कदम से, यह खुले समंदर को
‎आर्थिक छूट वाले ‎जहाज़ी बेड़ों से भरे क्षेत्र से
‎निर्जन इलाके में बदल देगा जो ‎जलवायु परिवर्तन से जूझने में मददगार होगी।
‎दुनिया का सबसे बड़ा जैवमंडल विहार।
‎अगर धरती की बात करें,
‎हमें खेती-बाड़ी के क्षेत्र को ‎काफ़ी ज़्यादा कम करना होगा,
‎ताकि निर्जन इलाकों की ‎वापसी के लिए जगह बना सकें।
‎और अपने भोजन में बदलाव लाना ही ‎ऐसा करने का सबसे तेज़ और कारगर तरीका है।
‎प्रकृति में विशाल माँसाहारी दुर्लभ हैं
‎क्योंकि उन सबके ‎भरण-पोषण के लिए बहुत शिकार चाहिए।
‎सेरेंगेटी के हर शिकारी जीव के लिए,
‎सौ से ज़्यादा शिकार जानवर होते हैं।
‎जब हम खाने के लिए गोश्त चुनते हैं,
‎हम भी अनजाने में ‎बहुत बड़े विस्तार की माँग करते हैं।
‎पृथ्वी अरबों बड़े माँसाहारियों का ‎भरण-पोषण नहीं कर सकती।
‎इतनी जगह ही नहीं है।
‎अगर हमारा आहार मुख्य रूप से शाकाहारी हो,
‎तो हमें अभी की तुलना में ‎केवल आधी ज़मीन की ज़रूरत होगी।
‎और तब हम अधिक पेड़-पौधे उगाने लगेंगे,
‎तो हम इस धरती की उपज को ‎काफ़ी हद तक बढ़ा पाएँगे।
‎नीदरलैंड दुनिया के ‎सबसे घनी आबादी वाले देशों में से एक है।
‎यहाँ भरपूर पारिवारिक खेत हैं ‎जिनका विस्तार नहीं बढ़ाया जा सकता।
‎तो, डच किसान हर हेक्टेयर का ‎पूरा फ़ायदा उठाने में माहिर हो गए हैं।
‎लगातार, वे इसे टिकाऊ तरीके से कर रहे हैं।
‎दो पीढ़ियों में उपज को ‎दस गुना बढ़ाकर और साथ ही कम पानी,
‎कम कीटनाशक, कम खाद का ‎इस्तेमाल करके, और कम कार्बन छोड़कर।
‎अपने आकार के बावजूद,
‎नीदरलैंड खाद्य पदार्थों में दुनिया का ‎दूसरा सबसे बड़ा निर्यातक है।
‎यह बिल्कुल मुमकिन है कि ‎कम और ज़्यादा तकनीक वाले हल के इस्तेमाल से
‎कम से कम ज़मीन पर ‎ज़्यादा से ज़्यादा खाद्यान्न पैदा कर सकें।
‎हम नई जगहों पर ‎खाद्यान्न की पैदावार शुरू कर सकते हैं।
‎चहारदीवारी के अंदर, शहरों में।
‎ऐसी जगहों पर भी जहाँ ज़मीन है ही नहीं।
‎जैसे-जैसे हम खेती-बाड़ी का तरीका बदलेंगे,
‎हम ज़मीन पर अपने कब्ज़े को पलट देंगे जो हम
‎खेती-बाड़ी की शुरुआत से करते आए हैं,
‎जो कि बेहद ज़रूरी है क्योंकि हमें ‎उस खाली ज़मीन की बहुत ज़रूरत है।
‎पृथ्वी की बहाली के लिए ‎जंगल एक बेहद अहम अंग हैं।
‎कार्बन को कैद करने के लिए ‎वे कुदरत की सबसे मुफ़ीद तकनीक हैं।
‎और वे जैव विविधता के केंद्र हैं।
‎एक बार फिर, ‎ये दोनों चीज़ें एक साथ काम करती हैं।
‎हमारे जंगल जितना और जंगली और विविध होंगे,
‎वायुमंडल से कार्बन सोखने में ‎वे उतने ही कारगर होंगे।
‎हमें इसी वक्त हर जगह ‎जंगलों की कटाई को रोकना होगा...
‎और ताड़ और सोया की खेती केवल ‎पहले से कटे जंगल वाली ज़मीन पर करना होगा।
‎आख़िरकार, ऐसी काफ़ी ज़मीन मिल जाएगी।
‎पर हम उससे बेहतर कर सकते हैं।
‎एक सदी पहले, कोस्टा रिका की तीन-चौथाई से ‎ज़्यादा ज़मीन जंगल से ढँकी थी।
‎फिर 1980 तक, अनियंत्रित तरीके से लकड़ी ‎काटने की वजह से वह ज़मीन एक-चौथाई रह गई।
‎सरकार ने कदम उठाने का फ़ैसला लिया,
‎ज़मींदारों को देशीय पेड़ लगाने के लिए ‎आर्थिक मदद का प्रस्ताव दिया।
‎बस 25 सालों में,
‎एक बार फिर कोस्टा रिका का ‎आधा हिस्सा जंगलों से ढँक गया।
‎ज़रा सोचिए कि अगर हम ‎वैश्विक स्तर पर यह हासिल कर सकें।
‎पेड़ों के वापस आने से
‎आज तक की हमारी गतिविधियों से ‎पैदा हुए कार्बन का
‎दो-तिहाई हिस्सा सोख लिया जाएगा।
‎इन सब चीज़ों में,
‎एक सिद्धांत सबसे ज़्यादा उभरकर आता है।
‎कुदरत हमारी सबसे बड़ी दोस्त है ‎और सबसे बड़ी प्रेरणा भी।
‎हमें बस वही करना होगा ‎जो कुदरत हमेशा से करती आई है।
‎उसने बहुत पहले जीवन का रहस्य जान लिया था।
‎इस दुनिया में, कोई भी ‎प्रजाति तभी फल-फूल सकती है,
‎जब उसके आसपास की हर चीज़ फले-फूले।
‎हम इस सच्चाई को गले लगाकर
‎आज की समस्याओं को हल कर सकते हैं।
‎अगर हम कुदरत का ध्यान रखेंगे,
‎तो कुदरत भी हमारा ध्यान रखेगी।
‎अब समय आ गया है ‎कि हमारी प्रजाति और बढ़ना बंद कर दे।
‎कुदरत के साथ संतुलन बनाकर ‎पृथ्वी पर ज़िंदगी बसाएँ।
‎फलना-फूलना शुरू करें।
‎इस बारे में सोचें तो, ‎हम एक सफ़र पूरा कर रहे हैं।
‎दस हज़ार साल पहले, शिकारियों के तौर पर,
‎हम एक टिकाऊ ज़िंदगी जीते थे ‎क्योंकि वह हमारा एकमात्र विकल्प था।
‎इतने सालों के बाद, एक बार फिर ‎केवल वही एक विकल्प रह गया है।
‎हमें फिर से समझना होगा,
‎कि हम कैसे टिकाऊ रास्ता अपनाएँ।
‎कुदरत से दूर होने के बजाय
‎एक बार फिर कुदरत का हिस्सा बनें।
‎आज रात, हम आपके लिए ‎एक अलग कार्यक्रम लेकर आए हैं।
‎अगर हम पृथ्वी पर ‎ज़िंदगी जीने का तरीका बदल दें,
‎तो एक वैकल्पिक भविष्य दिखने लगता है।
‎इस भविष्य में,
‎धरती का लाभ उठाने के लिए ऐसे तरीके चाहिए ‎जो निर्जन इलाके में बाधा नहीं, मदद बनें।
‎सागरों से मछली पकड़ने के ऐसे तरीके अपनाएँ ‎जो उन्हें जल्दी ही फिर से भरा-पूरा कर दे।
‎और अपने जंगलों को काटने का ‎ऐसा तरीका जो टिकाऊ हो।
‎हम आख़िरकार कुदरत के खिलाफ़ नहीं, ‎उसके साथ मिलकर काम करना सीख जाएँगे।
‎अंत में, जीव जगत की खोज में ‎एक जीवनकाल बिताने के बाद,
‎मुझे एक बात का यकीन है।
‎यह पृथ्वी को बचाने की बात नहीं है।
‎इसका वास्ता खुद को बचाने से है।
‎सच तो यह है कि हमारे साथ या हमारे बिना, ‎प्राकृतिक दुनिया फिर बन ही जाएगी।
‎चेर्नोबिल के खाली होने के 30 साल बाद,
‎जंगल ने यहाँ फिर से बसेरा कर लिया है।
‎आज, जंगल ने पूरे शहर पर कब्ज़ा कर लिया है।
‎यह ऐसे जंगली जानवरों का विहार बन गया है ‎जो बाकी जगह बहुत दुर्लभ हैं।
‎और इस बात का पुख्ता सबूत है ‎कि हम चाहे जितनी बड़ी ग़लती करें,
‎कुदरत आख़िरकार उसे सुधार ही देगी।
‎जीव जगत का अस्तित्व कायम रहेगा।
‎हम मानव इसका गलत इस्तेमाल नहीं कर सकते।
‎हम इतनी दूर इसलिए आए हैं
‎क्योंकि हम आज तक के सबसे होशियार जीव हैं।
‎पर आगे बढ़ते रहने के लिए, ‎हमें केवल होशियारी नहीं चाहिए।
‎हमें विवेक का सहारा चाहिए।
‎मनुष्य और पृथ्वी की ‎बाकी प्रजातियों के बीच कई अंतर हैं,
‎पर एक बात जो ज़ाहिर है वह यह कि ‎केवल हम ही भविष्य की कल्पना कर सकते हैं।
‎बहुत लंबे समय से, मैं और ‎शायद आप भी उस भविष्य से डरते आए हैं।
‎पर अब यह बात साफ़ हो रही है ‎कि उसमें केवल अंधेरा और विनाश ही नहीं है।
‎हमारे पास ग़लतियाँ सुधारने का एक मौका है,
‎अपने विकास के सफ़र को पूरा करने, ‎अपने असर को कम करने का,
‎और एक बार फिर कुदरत के साथ ‎तालमेल में रहती प्रजाति बनने का।
‎हमें बस यह करने की इच्छाशक्ति चाहिए।
‎अब हमारे पास अपने लिए ‎एक सटीक घर बनाने का मौका है,
‎और उस समृद्ध, स्वस्थ और लाजवाब दुनिया को ‎बनाने का मौका है, जो विरासत में मिली थी।
‎ज़रा सोचकर देखिए।
‎यह फिल्म डेविड एटेनबोरो की आँखों देखी है।
‎इसे और कौन देखना चाहता है?
‎संवाद अनुवादक: श्रुति शुक्ला